paragraph_text: Svjetsko prvenstvo u motociklizmu u klasi 80cc za 1988. godinu je treći put zaredom osvojio španjolski vozač Jorge Martínez "Aspar", koji je također osvojio i prvenstvo u klasi 125cc, te je posljednji motociklist koji je osvojio dva svjetska prvenstva u istoj sezoni. Jorge Martínez je vozio za motocikl Derbi, odnosno za Derbi GP Team (koji je po sponzoru bio poznat i kao Ducados).